Εσκιτζή Σερρών

Το Εσκιτζή είναι πρώην οικισμός στον σημερινό Δήμο Σιντικής της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε υψόμετρο 210 μέτρων στους βόρειους πρόποδες του όρους Άγκιστρο, σε απόσταση 2 χλμ. ανατολικά του Προμαχώνα Σερρών και 1,5 χλμ. νότια από τον πρώην οικισμό Καπνότοπος Σερρών. 

 Ιστορία 

 Οθωμανική περίοδος 
Κατά την περίοδο της Οθωμανικής Αυτοκρατορίας, ανήκε διοικητικά στον Καζά του Ντεμίρ Χισάρ (Σιδηρόκαστρο) του Σαντζακίου των Σερρών του Βιλαετίου της Θεσσαλονίκης. Αναφέρεται σε ιστορικές πηγές και με τις ονομασίες Εσκετζί, Εσκιτζέ, Εσκιτζί ή Εσκιτζή-Μαχαλέ. Σύμφωνα με υπηρεσιακή έκθεση του 1876 από τον Έλληνα πρόξενο Σερρών Ιωάννη Παπακωστόπουλου, στον οικισμό διέμεναν 30 οικογένειες Οθωμανών. Στη δημογραφική μελέτη «Εθνογραφία των Βιλαετίων Αδριανούπολης, Μοναστηρίου και Θεσσαλονίκης» που εκδόθηκε το 1878 στην Κωνσταντινούπολη, εκτιμάται ότι το 1873 αποτελούνταν από 24 σπίτια με 52 μουσουλμάνους κατοίκους, ενώ στην «Εθνολογική Στατιστική των Βιλαετίων Θεσσαλονίκης και Μοναστηρίου» του Αθανάσιου Χαλκιόπουλου, που εκδόθηκε το 1910 στην Αθήνα, ο οικισμός καταγράφεται ως μουσουλμανικός. Σύμφωνα με υπολογισμούς που εξέδωσε το 1919 η Επιτελική Υπηρεσία του Ελληνικού Στρατού, προ του 1912 υπήρχαν 250 μουσουλμάνοι κάτοικοι.

 Σύγχρονη ιστορία 
Με το τέλος των Βαλκανικών Πολέμων και τον προσδιορισμό των ελληνοβουλγαρικών συνόρων με τη Συνθήκη του Βουκουρεστίου, ο οικισμός περιήλθε στην ελληνική επικράτεια και ο πληθυσμός μετανάστευσε στην Τουρκία. Στην ελληνική απογραφή του 1913 καταγράφηκε ως κατεστραμμένος και χωρίς κατοίκους. Το 1920 προσαρτήθηκε στη νεοσυσταθείσα κοινότητα Δραγοτίν (Προμαχώνας), μαζί με το χωριό Ρούπελ (Κλειδί), ενώ κατά την απογραφή του ίδιου έτους είχε πληθυσμό 54 κατοίκων. Το 1927 καταργήθηκε ως ακατοίκητος με την απόφαση 22700/1927 του Υπουργείου Εσωτερικών. Το 1968 με το ΦΕΚ 146Α΄/6-7-1968, στα πλαίσια εξελληνισμού των γεωγραφικών ονομάτων, η θέση του πρώην οικισμού μετονομάστηκε σε Χαλάσματα.

 Πληθυσμός 
ΑπογραφήΟνομασίαΚάτοικοιΆνδρεςΓυναίκεςΣύνολο1913 *Εσκετζή0001915Εσκιτζή0001920Εσκιτζή282654
* χαρακτηρίστηκε ως κατεστραμμένο.

 Παραπομπές 

Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής